b'\n_START_ARTICLE_\nOtokar Cobra\n_START_SECTION_\nZasnova\n_START_PARAGRAPH_\nVozilo ima kompaktno obliko in se ga lahko preva\xc5\xbea z letali, helikopterji, tovornjaki in z \xc5\xbeelezni\xc5\xa1kimi vagoni. Ima jeklen oklep s tremi vrati, kar omogo\xc4\x8da hiter izhod posadke vozila v nujnem primeru. Lahko sprejme posadko od 4 do 12 ljudi, odvisno od razli\xc4\x8dice in konfiguracije._NEWLINE_V oklepniku so zagotovljene ustrezne razmere za varno delo v za\xc5\xa1\xc4\x8diteni atmosferi (nadtlak, nadzor kakovosti vstopnega zraka, temperatura).\n_START_SECTION_\nOboro\xc5\xbeitveni sistemi\n_START_PARAGRAPH_\nVozilo je lahko oboro\xc5\xbeeno z mitraljezi od 7,62\xc2\xa0mm do 12,7\xc2\xa0mm, 40\xc2\xa0mm avtomati\xc4\x8dnim granatnim metalcem ali topom do kalibra 30\xc2\xa0mm. Na voljo so tudi nadgraditve za no\xc4\x8dno ali toplotno gledanje.\n_START_SECTION_\nZa\xc5\xa1\xc4\x8dita\n_START_PARAGRAPH_\nKaroserija osnovnega vozila lahko vzdr\xc5\xbei udare delcev min, bomb, in granta do kalibra 155 mm, improviziranih eksplozivnih naprav in izstrelkov manj\xc5\xa1ega kalibra. Za\xc5\xa1\xc4\x8dita posadke je pove\xc4\x8dana tudi z oja\xc4\x8ditvijo notranjega dna vozila.\n_START_SECTION_\nPogon in mobilnost\n_START_PARAGRAPH_\nOklepnik z najve\xc4\x8djo bojno te\xc5\xbeo 6,3 tone poganja 190-konjski motor, s katerim obvladuje najbolj zahtevne terene. S polnim rezervoarjem ima 500\xc2\xa0km dosega, njegova najve\xc4\x8dja hitrost pa je 115\xc2\xa0km/h. Vozilo pri vo\xc5\xbenji naprej in nazaj dopu\xc5\xa1\xc4\x8da celo 70-odstotni nagib terena in 40-odstotni nagib pri stranski vo\xc5\xbenji. Premaguje lahko do meter visoke vodne ovire; amfibijska razli\xc4\x8dica lahko dose\xc5\xbee hitrost plovbe do 8,2\xc2\xa0km/h._NEWLINE_Podvozje je zasnovano na podlagi vozil HMMWV, kar omogo\xc4\x8da vojskam, opremljenimi tudi s slednjimi vozili, nadomestljivost celotnega podvozja in motorja ter la\xc5\xbeje vzdr\xc5\xbeevanje in oskrba z rezervnimi deli.'